pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษก ศบค. เผยสถานเอกอัครราชทูตให้การดูแลคนไทยที่ยังตกค้างอยู่ในประเทศอียิปต์อย่างเต็มที่ ระหว่างรอเวลาเดินทางกลับ ยังเน้นการคัดกรองไวรัสโควิด-19 อย่างเข้มงวด
วันพุธที่ 17 มิถุนายน 2563
โฆษก ศบค. เผยสถานเอกอัครราชทูตให้การดูแลคนไทยที่ยังตกค้างอยู่ในประเทศอียิปต์อย่างเต็มที่ ระหว่างรอเวลาเดินทางกลับ ยังเน้นการคัดกรองไวรัสโควิด-19 อย่างเข้มงวด
โฆษก ศบค. เผยสถานเอกอัครราชทูตให้การดูแลคนไทยที่ยังตกค้างอยู่ในประเทศอียิปต์อย่างเต็มที่ ระหว่างรอเวลาเดินทางกลับ ยังเน้นการคัดกรองไวรัสโควิด-19 อย่างเข้มงวด
วันนี้ (17 มิ.ย. 63) เวลา 11.30 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชนที่สอบถามผ่านโซเชียลมีเดียช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. ชี้แจงกรณีการแพร่ระบาดของเชื้อไวรัสโควิด-19 ในตลาดอาหารทะเลสดในจีนว่า องค์การอนามัยโลก (WHO) ยังไม่มีการยืนยันเชื้อไวรัสโควิด-19 ในอาหารทะเลสด อย่างไรก็ตาม การทานอาหารสด เช่น ปลาดิบ อาจก่อให้เกิดอาการเจ็บป่วยด้านอื่นนอกเหนือจากติดเชื้อไวรัสโควิด-19 ได้เช่นกัน อาทิ ท้องร่วง ไข้หวัดใหญ่ จึงขอให้ประชาชนรักษาสุขอนามัย หากรับประทานอาหารดิบต้องทําความสะอาด ร้านอาหารต้องมีระบบดูแลสุขอนามัยที่ถูกต้องตามมาตรฐานของกระทรวงสาธารณสุข ซึ่งในช่วงนี้ควรทานอาหารปรุงสุกก่อน
สําหรับความคืบหน้าในการนําคนไทยเดินทางกลับจากประเทศอียิปต์นั้น โฆษก ศบค. เปิดเผยว่า กระทรวงการต่างประเทศให้ข้อมูลคนไทยที่อยู่ในประเทศอียิปต์มี 4,137 คน แสดงความประสงค์เดินทางกลับไทย 2,087 คน โดยได้นําคนไทยเดินทางกลับแล้วเมื่อวันที่ 8 พฤษภาคม และ 9 มิถุนายน พบว่ามีผู้ป่วยติดเชื้อยืนยัน 38 คน ที่ยังตกค้างอยู่ในต่างประเทศ โดยสามารถแบ่งสาเหตุการพบผู้ป่วยติดเชื้อยืนยัน 4 กลุ่ม กลุ่มที่ 1 พบจากการคัดกรองโรคเมื่อวันที่ 8 พฤษภาคม ยังไม่สามารถเดินทางขึ้นเครื่องบินได้ 1 คน กลุ่มที่ 2 พบจากการคัดกรองโรควันที่ 9 มิถุนายน ยังเดินทางขึ้นเครื่องบินไม่ได้และทําการกักตัวสังเกตอาการอยู่ที่พัก 19 คน กลุ่มที่ 3 เป็นกลุ่มเสี่ยงที่ใกล้ชิดกับผู้ป่วยติดเชื้อยืนยันวันที่ 8 พฤษภาคม ต้องทําการกักตัวสังเกตอาการ 8 คน และกลุ่มที่ 4 กลุ่มผู้ที่เข้ารับการตรวจหาเชื้อไวรัสโควิด-19 ณ สถานเอกอัครราชทูต พบติดเชื้อไวรัสโควิด 10 คน ต้องกักตัวสังเกตอาการ ยังไม่สามารถขึ้นเครื่องบินได้ ซึ่งสถานเอกอัครราชทูตได้ติดตามดูแลผู้ป่วยทุกคน พร้อมแจกถุงยังชีพแก่คนไทย ระหว่างรอเวลาเดินทางกลับ
โฆษก ศบค. ยังย้ําความสําคัญในการลงทะเบียนผ่านแอปพลิเคชัน “ไทยชนะ” เมื่อเข้า-ออกสถานที่ต่าง ๆ โดยเฉพาะสถานที่มีการรวมตัวของคนจํานวนมาก เช่น ศาสนสถาน ทั้งนี้ นอกจากแอปพลิเคชัน “ไทยชนะ” จะช่วยอํานวยความสะดวกผู้เข้าใช้บริการแล้ว ยังแสดงให้เห็นถึงความพร้อมของสถานประกอบการในการให้บริการตามมาตรการป้องกันการแพร่ระบาดของโควิด-19 ภายใต้การกํากับดูแลของคณะกรรมการที่เกี่ยวข้องอย่างเข้มงวดโดยไม่กระทบสิทธิส่วนบุคคลของประชาชน พร้อมเตือนผู้ประกอบการต้องมีมาตรการเข้มงวดในการลงทะเบียนหน้าร้านด้วยการบันทึก เพื่อป้องกันข้อมูลส่วนบุคคลของผู้เข้าใช้บริการด้วย
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.ขอบคุณตูน บอดี้สแลม ร่วมทำสิ่งดีให้สังคม
วันพฤหัสบดีที่ 5 ตุลาคม 2560
สธ.ขอบคุณตูน บอดี้สแลม ร่วมทําสิ่งดีให้สังคม
กระทรวงสาธารณสุขขอบคุณตูน บอดี้สแลมที่ทํากิจกรรมดีๆให้สังคม เป็นการดําเนินงานตามแนวทางประชารัฐ และกระตุ้นให้ประชาชนได้ตระหนักถึงความสําคัญของการออกกําลังกาย
วันนี้(5 ตุลาคม 2560) ที่กระทรวงสาธารณสุข จังหวัดนนทบุรี นายแพทย์โอภาส การย์กวินพงศ์ รองปลัดกระทรวงสาธารณสุข ในฐานะโฆษกกระทรวงสาธารณสุข ให้สัมภาษณ์ว่า จากการที่“ตูน บอดี้สแลม” หรือนายอาทิวราห์ คงมาลัย ได้จัดโครงการ“ก้าวคนละก้าวเพื่อ11โรงพยาบาลทั่วประเทศ”เพื่อช่วยเหลือในการซื้ออุปกรณ์ทางการแพทย์ ซึ่งการวิ่งจะเริ่มต้นวันที่1พฤศจิกายน2560ที่อําเภอเบตง จังหวัดยะลา และจะสิ้นสุดที่อําเภอ แม่สาย จังหวัดเชียงราย ในวันที่25 ธันวาคม 2560 รวมระยะเวลา 55 วัน นั้น
กระทรวงสาธารณสุขขอขอบคุณที่ได้ร่วมกันทําสิ่งดีๆให้กับประชาชนโดยเฉพาะอย่างยิ่งการส่งเสริมสุขภาพซึ่งนอกเหนือจากการจัดซื้ออุปกรณ์การแพทย์แล้วยังเป็นกระตุ้นให้ประชาชนได้ตระหนักถึงความสําคัญของการออกกําลังกายที่จะทําให้ทุกคนมีสุขภาพดีไม่เจ็บป่วย และยังเป็นการดําเนินงานตามแนวทางประชารัฐเป็นการรวมน้ําใจของประชาชนที่จะร่วมทําบุญกับศิลปินที่ตนเองชื่นชม เพื่อมอบสิ่งดีๆให้กับสังคม ผ่านทางโรงพยาบาลสังกัดกระทรวงสาธารณสุข ซึ่งสร้างจากภาษีของประชาชน
ขอให้นายแพทย์สาธารณสุขจังหวัดและผู้อํานวยการโรงพยาบาลช่วยสนับสนุนและประชาสัมพันธ์ให้ประชาชนเข้าร่วมกิจกรรมในครั้งนี้รวมทั้งเป็นจุดเริ่มต้นของการออกกําลังกาย ขอแนะประชาชนที่จะเข้าร่วมต้องเตรียมความพร้อมของร่างกาย และรู้ความสามารถของตนเองว่าจะวิ่งไประยะทางเท่าไหร่ นายแพทย์โอภาส กล่าว
*****************5 ตุลาคม 2560
รัฐบาลไทย-ข่าวทำเนียบรัฐบาล-รมว.ทส. กล่าวต้อนรับผู้เข้าร่วมประชุม The 2018 Asia Pacific Clean Air Partnership Joint Forum ณ ศูนย์ประชุมสหประชาชาติ กรุงเทพมหานคร
วันพุธที่ 21 มีนาคม 2561
รมว.ทส. กล่าวต้อนรับผู้เข้าร่วมประชุม The 2018 Asia Pacific Clean Air Partnership Joint Forum ณ ศูนย์ประชุมสหประชาชาติ กรุงเทพมหานคร
รมว.ทส. กล่าวต้อนรับผู้เข้าร่วมประชุม The 2018 Asia Pacific Clean Air Partnership Joint Forum ณ ศูนย์ประชุมสหประชาชาติ กรุงเทพมหานคร
เมื่อวันที่ ๒๑ มีนาคม ๒๕๖๑ เวลา ๐๙.๐๐ น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมให้เกียรติกล่าวต้อนรับผู้เข้าร่วมประชุม The 2018 Asia Pacific Clean Air Partnership Joint Forum ณ ศูนย์ประชุมสหประชาชาติ กรุงเทพมหานคร ตามคําเชิญของโครงการสิ่งแวดล้อมแห่งสหประชาชาติ (United Nations Environment Programme: UNEP) โดยการประชุมฯ จัดขึ้นระหว่างวันที่ ๒๑-๒๒ มีนาคม ๒๕๖๑ ภายใต้หัวข้อหลัก “Solutions Landscape for Clean Air” และเป็นส่วนหนึ่งของ Clean Air Week (วันที่ ๑๙ – ๒๓ มีนาคม ๒๕๖๑) มีวัตถุประสงค์เพื่อเป็นเวทีหารือแบ่งปันข้อมูลความรู้เกี่ยวกับผลกระทบของมลพิษทางอากาศ แนวทางปฏิบัติและนวัตกรรมเพื่อแก้ไขปัญหา ทั้งในรูปแบบนโยบาย การสนับสนุนด้านการเงินและเทคโนโลยี ในระดับประเทศและระดับท้องถิ่น โดยมีผู้แทนระดับรัฐมนตรี สมาชิกรัฐสภา นายกเทศมนตรี ผู้บริหารของภาคเอกชนและภาคประชาสังคม องค์การระหว่างประเทศ และผู้มีชื่อเสียงจากประเทศในภูมิภาคเอเชียและแปซิฟิก จํานวนกว่า ๒๐๐ คน เข้าร่วม โดยมีกรมควบคุมมลพิษเป็นหน่วยงานเข้าร่วมหลักของไทย
รมว.ทส. กล่าวต้อนรับผู้เข้าร่วมประชุม โดยมีเนื้อหาสําคัญว่า การประชุมจะมีการหารือถึงการกําหนดนโยบายเพื่อแก้ไขปัญหามลพิษทางอากาศที่ครอบคลุมรอบด้าน อาทิ สิ่งแวดล้อม สุขภาพ การขนส่ง พลังงาน วิทยาศาสตร์และเทคโนโลยี สําหรับประเทศไทยได้พัฒนายุทธศาสตร์ ๒๐ ปี เพื่อปรับปรุงคุณภาพชีวิตและความเป็นอยู่ของประชาชน โดยมุ่งเป้าสู่การพัฒนาที่เป็นมิตรต่อสิ่งแวดล้อมและจะเป็น “Green Thailand” ภายในปี ค.ศ. ๒๐๓๖ (พ.ศ. ๒๕๗๙) โดยมีโครงการเร่งด่วน อาทิ การมุ่งพัฒนาสู่การขนส่งแบบสีเขียวและปลอดภัย (green and safe transport) ซึ่งเร่งดําเนินโครงการระบบขนส่งสาธารณะ การเชื่อมต่อการขนส่งทางถนนและรถไฟ สําหรับสินค้าและผู้เดินทาง รวมถึงการเชื่อมต่อระหว่างชายแดน และการดําเนินงานตามหลักการประเมินสิ่งแวดล้อมระดับยุทธศาสตร์ (Strategic Environmental Assessment: SEA) โดยรัฐบาลตั้งใจให้มีการใช้ SEA เป็นเครื่องมือสําคัญในขั้นตอนการตัดสินใจทางนโยบาย รวมถึงการวางแผนโครงการด้านสิ่งแวดล้อมและความยั่งยืน ซึ่งมีกลไกคณะกรรมการพัฒนาที่ยั่งยืน โดยพลเอก ประยุทธ จันทร์โอชา นายกรัฐมนตรีทําหน้าที่เป็นประธาน เพื่อให้แผนยุทธศาสตร์ชาติมุ่งไปสู่การพัฒนาที่ยั่งยืนโดยยึดตามหลักปรัชญาเศรษฐกิจพอเพียง ทั้งนี้ การประชุมนี้จะถือเป็นเวทีสนับสนุนส่งเสริมให้เกิดการหารือแลกเปลี่ยน รวมถึงส่งเสริมความร่วมมือกันในการแก้ไขปัญหามลพิษทางอากาศ
ในโอกาสนี้ มีผู้ร่วมกล่าวถ้อยแถลงในพิธีเปิด ได้แก่ ผู้อํานวยการ UNEP สํานักงานภูมิภาคเอเชียและแปซิฟิก ผู้อํานวยการภูมิภาคเอเชียตะวันออกและแปซิฟิก องค์การยูนิเซฟ ผู้ก่อตั้งและผู้บริหาร บริษัท Paytm และผู้ช่วยรัฐมนตรีสิ่งแวดล้อมของญี่ปุ่น
รัฐบาลไทย-ข่าวทำเนียบรัฐบาล-ปนัดดา บรรยาย "ศาสตร์พระราชากับการพัฒนาการศึกษา" ที่มหาวิทยาลัยเกษตรศาสตร์ วิทยาเขตศรีราชา
วันจันทร์ที่ 31 กรกฎาคม 2560
ปนัดดา บรรยาย "ศาสตร์พระราชากับการพัฒนาการศึกษา" ที่มหาวิทยาลัยเกษตรศาสตร์ วิทยาเขตศรีราชา
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ บรรยายพิเศษ เรื่อง "ศาสตร์พระราชากับการพัฒนาการศึกษา" แก่นิสิตชั้นปีที่ 1 (KU77) ตามโครงการก้าวแรกสู่ศาสตร์แห่งแผ่นดิน ปีการศึกษา 2560
ม.ล.ปนัดดา ดิศกุลกล่าวตอนหนึ่งว่า การจัดโครงการก้าวแรกสู่ศาสตร์แห่งแผ่นดิน สําหรับนิสิตใหม่ที่เข้ามาอยู่ในรั้วเกษตรศาสตร์ทุกคน ถือเป็นนโยบายการต้อนรับอย่างอบอุ่น ที่ผนวกวิชาศาสตร์แผ่นดินเข้ามาประยุกต์ในการดําเนินกิจกรรม เน้นถึงเอกลักษณ์และบทบาทของมหาวิทยาลัย ในการ "มุ่งสร้างศาสตร์แห่งแผ่นดิน เพื่อความกินดีอยู่ดีของชาติ" โดยโครงการมีวัตถุประสงค์เพื่อปลูกฝังให้นิสิตได้เรียนรู้ศาสตร์แห่งแผ่นดินและวิถีชีวิตตามอัตลักษณ์ของมหาวิทยาลัยเกษตรศาสตร์ เพื่อสร้างทัศนคติเชิงบวก และให้เกิดความภาคภูมิใจในการเป็นนิสิตของมหาวิทยาลัย สามารถที่จะปรับตัวและดํารงตนอยู่ในสถาบันได้อย่างเหมาะสมและมีความสุข
ในส่วนของศาสตร์พระราชาขออัญเชิญพระราชดํารัสในสมเด็จพระเจ้าอยู่หัวมหาวชิราลงกรณ บดินทรเทพยวรางกูร (ในหลวงรัชกาลที่ 10) พระโอรสในพระบาทสมเด็จพระปรมินทรมหาภูมิพลอดุลยเดช (ในหลวงรัชกาลที่ 9) ที่ทรงขอให้พี่น้องประชาชนชาวไทย ตลอดจนลูกหลานเยาวชน ช่วยกันสืบสานพระราชปณิธานและเดินตามรอยเบื้องพระยุคลบาทในหลวงรัชกาลที่ 9 โดยเฉพาะการสร้างให้ลูกหลานเยาวชน มีทัศนคติที่ดีต่อประเทศชาติ มีความรักต่อชาติบ้านเมืองร่วมกัน มีความเป็นนักการศึกษาที่ดี มีพื้นฐานชีวิตที่มั่นคง ตลอดจนมีสัมมาชีพสุจริตต่อไปในภายภาคหน้า และเป็นคนดีของสังคม
ขอฝากความหวังไว้กับนิสิตทุกคน ณ ที่นี้ ให้ช่วยกันขยายผลต่อไปด้วยพร้อมร่วมกันอธิษฐานถวายพระพรชัยมงคลให้สมเด็จพระนางเจ้าสิริกิติ์พระบรมราชินีนาถ และในหลวงรัชกาลที่ 10 "ทรงพระเจริญและมีพระชนมายุยิ่งยืนนาน" ด้วยเทอญ
นวรัตน์ รามสูต, บัลลังก์ โรหิตเสถียร: สรุป/รายงาน
นวรัตน์ รามสูต: ถ่ายภาพ
รัฐบาลไทย-ข่าวทำเนียบรัฐบาล-รัฐยืนยันไม่เคยแทรกแซงกลุ่มลูกจ้างในกิจการประมงทะเล 22 จว. ย้ำมุ่งส่งเสริมแรงงานสัมพันธ์ เน้นคุ้มครองสิทธิลูกจ้าง พร้อมป้องกันแก้ไขปัญหา เชื่อมความเข้าใจนายจ้าง - ลูกจ้าง
วันเสาร์ที่ 21 เมษายน 2561
รัฐยืนยันไม่เคยแทรกแซงกลุ่มลูกจ้างในกิจการประมงทะเล 22 จว. ย้ํามุ่งส่งเสริมแรงงานสัมพันธ์ เน้นคุ้มครองสิทธิลูกจ้าง พร้อมป้องกันแก้ไขปัญหา เชื่อมความเข้าใจนายจ้าง - ลูกจ้าง
รัฐยืนยันไม่เคยแทรกแซงกลุ่มลูกจ้างในกิจการประมงทะเล 22 จว. ย้ํามุ่งส่งเสริมแรงงานสัมพันธ์ เน้นคุ้มครองสิทธิลูกจ้าง พร้อมป้องกันแก้ไขปัญหา เชื่อมความเข้าใจนายจ้าง - ลูกจ้าง
วันนี้ (21 เมษายน 2561) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า จากกรณีที่สหพันธ์แรงงานขนส่งระหว่างประเทศ (ITF) ได้ส่งจดหมายร้องเรียนไปยังองค์การแรงงานระหว่างประเทศ โดยระบุว่ามีการละเมิดเสรีภาพแรงงานอย่างร้ายแรงในประเทศไทย เนื่องจากมีการตั้งคณะทํางานขึ้นมาแทรกแซงลูกจ้างในกิจการประมงทะเล นั้น รัฐบาลได้รับรายงานจากกระทรวงแรงงาน ว่า
คณะทํางานดังกล่าว คือ คณะทํางานส่งเสริมแรงงานสัมพันธ์ในกิจการประมงทะเล ซึ่งแต่งตั้งโดยคณะอนุกรรมการแก้ไขปัญหาการทําประมงผิดกฎหมาย ประกอบด้วย ผู้แทนภาครัฐ ภาคเอกชน NGOs และผู้แทนองค์การแรงงานระหว่างประเทศ มีอํานาจหน้าที่จัดทํามาตรการส่งเสริมแรงงานสัมพันธ์ในกิจการประมงทะเลให้มีความเข้มแข็ง สอดคล้องกับพันธกรณีระหว่างประเทศ ป้องกันและแก้ไขปัญหาแรงงานสัมพันธ์ในกิจการประมงทะเล ซึ่งล้วนแล้วแต่เป็นประโยชน์ต่อลูกจ้างหรือแรงงานทั้งสิ้น
ที่ผ่านคณะทํางานได้จัดประชุมอย่างต่อเนื่อง และดําเนินการส่งเสริมแรงงานสัมพันธ์ในจังหวัดที่ติดชายฝั่งทะเล 22 จังหวัด โดยให้ลูกจ้างในกิจการประมงทะเลรวมตัวกันอย่างสมัครใจ เพื่อสร้างเสริมความสัมพันธ์อันดีและเปิดโอกาสให้มีการปรึกษาหารือระหว่างนายจ้าง ลูกจ้าง และระหว่างลูกจ้างด้วยกัน พร้อมทั้งจัดทําแผนส่งเสริมแรงงานสัมพันธ์ในกิจการประมงทะเล ที่เป็นการทํางานร่วมกันของภาครัฐ เอกชน NGOs และองค์การแรงงานระหว่างประเทศ โดยรัฐเป็นผู้สนับสนุนงบประมาณ
“คณะทํางานชุดนี้มีความมุ่งมั่นที่จะส่งเสริมให้ลูกจ้างในกิจการประมงทะเลรวมตัวกันเพื่อคุ้มครองสิทธิของตน สร้างช่องทางการสื่อสารระหว่างนายจ้างและลูกจ้าง โดยไม่ได้ประสงค์จะแทรกแซงหรือให้นายจ้าง องค์การนายจ้าง มีอิทธิพลต่อลูกจ้างแต่อย่างใด”
นอกจากนี้ หน่วยงานภาครัฐและคณะทํางานยืนยันว่า ไม่เคยเข้าไปแทรกแซงการดําเนินงานของกลุ่มสหภาพแรงงานประมงต่างด้าวและไทย (TMFUG) ที่เป็นการรวมกลุ่มกันเองของลูกจ้างต่างด้าวและไทย โดยการดําเนินงานของกลุ่มเป็นไปอย่างเสรี แม้จะยังไม่มีการจดทะเบียนเป็นสหภาพแรงงาน ตาม พ.ร.บ.แรงงานสัมพันธ์ พ.ศ.2518 ก็ตาม
-------------------------------------------
รัฐบาลไทย-ข่าวทำเนียบรัฐบาล-กรมศุลกากรส่งมอบรถยนต์ของกลางที่ถูกโจรกรรมคืนทางการมาเลเซีย
วันพฤหัสบดีที่ 29 มิถุนายน 2560
กรมศุลกากรส่งมอบรถยนต์ของกลางที่ถูกโจรกรรมคืนทางการมาเลเซีย
นายชัยยุทธ คําคุณ รองอธิบดีกรมศุลกากร ผู้แทนกรมศุลกากรส่งมอบรถยนต์ของกลางที่ถูกโจรกรรมจากประเทศมาเลเซียคืนให้แก่ผู้แทนจากสถานเอกอัครราชทูตมาเลเซียประจําประเทศไทย
วันนี้ (วันพฤหัสบดีที่ 29 มิถุนายน 2560) เวลา 08.25 น. ณ บริเวณลานจอดรถด้านข้างตึก 120 ปี (ติดกับธนาคารกรุงไทย สาขากรมศุลกากร) นายชัยยุทธ คําคุณ รองอธิบดีกรมศุลกากร ผู้แทนกรมศุลกากรส่งมอบรถยนต์ของกลางที่ถูกโจรกรรมจากประเทศมาเลเซียคืนให้แก่ผู้แทนจากสถานเอกอัครราชทูตมาเลเซียประจําประเทศไทย โดย Superintendent Ridzuan Bin Abdul Aziz, First Secretary (ริดวน บิน อับดุล อาซิส) Representing on behalf ACP Ramley Mohamed เป็นผู้รับมอบ นอกจากนี้ยังมีพันตํารวจเอก สุระพันธุ์ ไทยประเสริฐ รองผู้กํากับการกองการต่างประเทศ และพันตํารวจโท มนต์ชัย มาลัย รองผู้กํากับการฝ่ายตํารวจสากลและประสานงานภูมิภาค 1 กองการต่างประเทศ ผู้แทนจากกองการต่างประเทศ สํานักงานตํารวจแห่งชาติและผู้บริหารกรมศุลกากรร่วมเป็นสักขีพยาน
นายชัยยุทธ คําคุณ รองอธิบดีกรมศุลกากร กล่าวว่า จากความร่วมมือแลกเปลี่ยนข่าวสารระหว่างกรมศุลกากร สํานักงานตํารวจแห่งชาติ และตํารวจมาเลเซีย ในการหยุดยั้งขบวนการลักลอบนํารถยนต์ถูกโจรกรรมจากต่างประเทศเข้ามาในประเทศไทย กรมศุลกากรสามารถขยายผลจับกุมขบวนการลักลอบนําเข้ารถยนต์ดังกล่าวได้เป็นจํานวนมาก ตลอดจนสามารถควบคุมการลักลอบนําเข้ารถยนต์โดยใช้ช่องทางการอํานวยความสะดวกในด้านการท่องเที่ยวผ่านทางพรมแดนอย่างมีประสิทธิภาพมากขึ้น โดยพบว่ามีรถยนต์ถูกโจรกรรมที่อยู่ในการยึดและอายัดของส่วนของกลาง สํานักสืบสวนและปราบปราม กรมศุลกากร และรอส่งมอบกลับคืนไปประเทศต้นทาง มีจํานวนทั้งสิ้น 95 คัน ได้แก่ รถถูกโจรกรรมจากประเทศญี่ปุ่น จํานวน 1 คัน จากประเทศสิงคโปร์ จํานวน 1 คัน จากประเทศอังกฤษ จํานวน 5 คัน และรถถูกโจรกรรมจากประเทศมาเลเซีย จํานวน 88 คัน ทั้งนี้กรมศุลกากรได้หารือกับหน่วยงานที่เกี่ยวข้อง เห็นควรส่งคืนรถยนต์ของกลางในคดีที่ไม่ปรากฏผู้ต้องหาและคดีถึงที่สุดแล้ว ซึ่งเป็นกรณีที่ต้องคืนรถยนต์ของกลางตามแนวทางคําวินิจฉัยของคณะกรรมการกฤษฎีกา โดยการร้องขอคืนรถยนต์ของกลางที่ถูกโจรกรรมจะต้องกระทําเป็นหนังสือตามหลักเกณฑ์ที่กําหนด และเอกสารดังกล่าวต้องแปลเป็นภาษาไทยโดยมีสถานทูตมาเลเซียประจําประเทศไทยรับรองความถูกต้อง เพื่อให้กรมศุลกากรพิจารณาคืนรถยนต์ของกลางที่ถูกโจรกรรมจากประเทศมาเลเซียตามแนวทางคําวินิจฉัยของคณะกรรมการกฤษฎีกา โดยมีรถยนต์ที่ถูกโจรกรรมยื่นคําร้องผ่านทางสถานทูตมาเลเซียประจําประเทศไทย และจัดทําเอกสารถูกต้องตามกฎหมายและระเบียบปฏิบัติการยื่นคําร้องขอคืนรถยนต์เรียบร้อยแล้วทั้งสิ้น จํานวน 1 คัน ได้แก่ รถยนต์ยี่ห้อ TOYOTA ปี 2013 กรมศุลกากรจึงขอส่งมอบรถยนต์ดังกล่าวแก่พนักงานสอบสวนเพื่อส่งมอบต่อให้แก่สถานเอกอัครราชทูตมาเลเซียประจําประเทศไทย นําไปส่งคืนแก่เจ้าของรถยนต์ที่ถูกโจรกรรมในลําดับต่อไป
อนึ่งกรมศุลกากรมุ่งมั่นปฏิบัติการตรวจค้นจับกุมการกระทําความผิดตามกฎหมายศุลกากรและกฎหมายอื่นๆที่เกี่ยวข้องอย่างต่อเนื่องตามนโยบายของกรมศุลกากรและยังคงให้ความคุ้มครองกลุ่มผู้ประกอบการที่สุจริตอย่างถูกต้องตามกฎหมายอีกด้วย ตลอดจนมุ่งมั่นพัฒนาบูรณการการทํางานอย่างต่อเนื่องไม่หยุดยั้งเพื่อพัฒนาเศรษฐกิจไทยและเศรษฐกิจโลก อํานวยความสะดวกทางการค้า ปกป้องสังคม ดังวิสัยทัศน์กรมศุลกากรที่ว่า “องค์กรที่มุ่งมั่นให้บริการศุลกากรเป็นเลิศ เพื่อการพัฒนาที่ยั่งยืนของเศรษฐกิจไทยและเชื่อมโยงการค้าโลก
รัฐบาลไทย-ข่าวทำเนียบรัฐบาล-อันดับนวัตกรรมโลกของไทย ดีขึ้น 7 อันดับ
วันศุกร์ที่ 20 กรกฎาคม 2561
อันดับนวัตกรรมโลกของไทย ดีขึ้น 7 อันดับ
ประจําปี 2561 ประเทศไทยได้รับการจัดอันดับดีขึ้น โดยขยับจากอันดับที่ 51 มาเป็น 44 จาก 126 ประเทศทั่วโลก
พฤหัสบดีที่ 19 ก.ค.61
อันดับนวัตกรรมโลกของไทย ดีขึ้น 7 อันดับ
ต่อจากนี้ไป ขอเชิญรับฟังไทยคู่ฟ้า ครับ
จากรายงานการประเมินผลดัชนีนวัตกรรมโลก ประจําปี 2561 ประเทศไทยได้รับการจัดอันดับดีขึ้น โดยขยับจากอันดับที่ 51 มาเป็น 44 จาก 126 ประเทศทั่วโลก และยังถูกจัดให้เป็นผู้นําในหลายด้าน เช่น การส่งออกสินค้าสร้างสรรค์และเทคโนโลยีขั้นสูง และการจดทะเบียนอนุสิทธิบัตร ทั้งนี้ องค์การทรัพย์สินทางปัญญาโลกระบุว่าประเทศไทยเป็น 1 ใน 20 ประเทศ ที่มีศักยภาพสูงในการพัฒนาด้านนวัตกรรม ซึ่งที่ผ่านมารัฐบาลมุ่งพัฒนาโครงสร้างพื้นฐานที่สนับสนุนการพัฒนานวัตกรรมและเทคโนโลยีขั้นสูง ส่งเสริม คุ้มครอง ป้องกันการละเมิดทรัพย์สินทางปัญญา รวมทั้งเพิ่มงบประมาณด้านการวิจัยและพัฒนา ตลอดจนบูรณาการความร่วมมือระหว่างภาครัฐ เอกชน และภาคการศึกษาอย่างใกล้ชิด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีกล่าวสุนทรพจน์สร้างความเชื่อมั่นในศักยภาพทางเศรษฐกิจของไทย ในงานเลี้ยงอาหารค่ำซึ่งสภาธุรกิจสหรัฐฯ-อาเซียน และสภาหอการค้าสหรัฐฯ เป็นเจ้าภาพ
วันพุธที่ 4 ตุลาคม 2560
นายกรัฐมนตรีกล่าวสุนทรพจน์สร้างความเชื่อมั่นในศักยภาพทางเศรษฐกิจของไทย ในงานเลี้ยงอาหารค่ําซึ่งสภาธุรกิจสหรัฐฯ-อาเซียน และสภาหอการค้าสหรัฐฯ เป็นเจ้าภาพ
วันนี้เวลา 19.00 น. ตามเวลาท้องถิ่น ณ กรุงวอชิงตัน สหรัฐอเมริกาพลเอก ประยุทธ์ จันทร์โอชา นายกรัฐมนตรี กล่าวสุนทรพจน์ในงานเลี้ยงในอาหารค่ํา ซึ่งสภาธุรกิจสหรัฐฯ-อาเซียน (USABC) และ สภาหอการค้าสหรัฐอเมริกา (U.S. Chamber of Commerce) เป็นเจ้าภาพเพื่อเป็นเ
นายกรัฐมนตรีกล่าวว่าความมั่นคงและเสถียรภาพของไทยมีผลต่อพัฒนาการและความร่วมมือทางเศรษฐกิจ ในขณะเดียวกัน ภาคธุรกิจก็มีบทบาทสําคัญในการขับเคลื่อนเศรษฐกิจและความเจริญรุ่งเรืองในภาพรวมของประเทศ ดังนั้นรัฐบาลไทยจึงให้ความสําคัญกับการผลักดันความร่วมมือทางเศรษฐกิจกับหุ้นส่วนต่างชาติ รวมทั้งมีนโยบายและแนวทางเพื่อวางพื้นฐานทางเศรษฐกิจให้เข้มแข็ง และเตรียมความพร้อมของไทยไปสู่ความมั่นคง มั่งคั่งและยั่งยืน
โอกาสนี้นายกรัฐมนตรีย้ําความสัมพันธ์ยาวนานระหว่างไทยกับสหรัฐฯ ที่มีอย่างรอบด้าน โดยความสัมพันธ์ทางธุรกิจการค้า การลงทุนระหว่างสองประเทศ มีส่วนสําคัญในการเสริมสร้างความเข้มแข็งทางเศรษฐกิจระหว่างกันทั้งในเชิงภาพรวมและระดับประชาชน ซึ่งสอดคล้องกับนโยบายของประธานาธิบดีทรัมป์ที่เน้นเสถียรภาพทางเศรษฐกิจในสหรัฐฯ และความกินดีอยู่ดีของชาวอเมริกัน รวมถึงการสร้างงาน
นายกรัฐมนตรีไก้กล่าวถึงการหารือกับประธานาธิบดีทรัมป์ซึ่งได้เน้นย้ําความเป็นพันธมิตรและหุ้นส่วนระหว่างสองประเทศ และจะส่งเสริมความร่วมมือกันในอนาคตต่อไป ไม่ว่าจะเป็นความร่วมมือด้านการทหารและความมั่นคงซึ่งเป็นเสาหลักที่ค้ําชูความเป็นพันธมิตรระหว่างไทยกับสหรัฐอเมริกา ตั้งแต่อดีตจนถึงปัจจุบัน และมีส่วนสําคัญในการสร้างสันติภาพและเสถียรภาพในภูมิภาคอินโด-แปซิฟิก รวมทั้งได้แลกเปลี่ยนความเห็นเกี่ยวกับสถานการณ์ความมั่นคงในภูมิภาค ในประเด็นเศรษฐกิจ ไทยและสหรัฐอเมริกาให้ความสําคัญกับการแก้ไขปัญหาอุปสรรคทางการค้าและการลงทุนระหว่างกัน ประธานาธิบดีทรัมป์เห็นพ้องว่า ประเด็นเศรษฐกิจเป็นเรื่องที่ต้องเดินหน้าไปด้วยกัน เพราะทั้งสองประเทศต่างมีผลประโยชน์ร่วมกัน
ในปัจจุบันมีนักธุรกิจไทยที่ไปลงทุนในสหรัฐฯ กว่า 20 บริษัท มูลค่ารวมราว 6 พันล้านดอลลาร์สหรัฐฯ และสร้างงานกว่า 68,000 ตําแหน่ง ในขณะเดียวกันธุรกิจสหรัฐฯ กว่า 100 บริษัทก็เข้ามาลงทุนในไทย มูลค่ากว่า 15 พันล้านดอลลาร์สหรัฐฯ
นายกรัฐมนตรีกล่าวว่าประเทศไทยได้เปรียบในเชิงที่ตั้งทางยุทธศาสตร์ ความพร้อมในเชิงโลจิสติกส์ และความมั่นคงทางเศรษฐกิจ ซึ่งไทยประสบความสําเร็จในการยกระดับการพัฒนา และเป็นศูนย์กลางเชื่อมโยงกลุ่มประเทศ CLMV ตลาดอาเซียน รวมทั้งภูมิภาคเอเชีย นโยบายประเทศไทย+1 ไม่ได้ให้ความสําคัญแต่เพียงระดับทวิภาคี แต่ยังต่อยอดไปยังประเทศเพื่อนบ้านที่มีศักยภาพ
ในการนี้ นายกรัฐมนตรีได้แจ้งแก่ภาคเอกชนสหรัฐฯ เกี่ยวกับนโยบายในการปฏิรูปเศรษฐกิจของไทย โดยเฉพาะประเทศไทย 4.0 และการพัฒนาระเบียงเศรษฐกิจภาคตะวันออก (EEC) ซึ่งเป็นประตูแห่งโอกาสที่เปิดกว้าง และพร้อมต้อนรับและอํานวยความสะดวกแก่ภาคเอกชนสหรัฐฯ ที่สนใจเข้ามาลงทุนในประเทศไทย เพื่อประโยชน์ร่วมกันของทั้งสองประเทศ
**********************
รัฐบาลไทย-ข่าวทำเนียบรัฐบาล-ก.แรงงาน ช่วยคนจนเฟส 2 ฝึกอาชีพตั้งเป้า 1 ล้านคน มีงานทำ มีชีวิตดีขึ้น
วันพฤหัสบดีที่ 18 มกราคม 2561
ก.แรงงาน ช่วยคนจนเฟส 2 ฝึกอาชีพตั้งเป้า 1 ล้านคน มีงานทํา มีชีวิตดีขึ้น
“ปลัดแรงงาน” เผย กระทรวงแรงงานได้รับมอบหมายจากรัฐบาลให้ช่วยเหลือคนจนระยะที่ 2 ฝึกอาชีพเร่งด่วนปั้นช่างชุมชนเป้าหมาย 80,000 คนทั่วประเทศ ฝึกอาชีพเสริม หลักสูตร 18 ชม.30 ชม. และ 60 ชม. พร้อมนําตู้งานจับคู่คนกับงานบริการในพื้นที่ ตั้งเป้า 1 ล้านคน
“ปลัดแรงงาน” เผย กระทรวงแรงงานได้รับมอบหมายจากรัฐบาลให้ช่วยเหลือคนจนระยะที่ 2 ฝึกอาชีพเร่งด่วนปั้นช่างชุมชนเป้าหมาย 80,000 คนทั่วประเทศ ฝึกอาชีพเสริม หลักสูตร 18 ชม.30 ชม. และ 60 ชม. พร้อมนําตู้งานจับคู่คนกับงานบริการในพื้นที่ ตั้งเป้า 1 ล้านคน มีงานทํา มีรายได้ มีคุณภาพชีวิตที่ดีขึ้น
นายจรินทร์ จักกะพาก ปลัดกระทรวงแรงงาน เป็นประธานการประชุมชี้แจงแนวทางการตรวจราชการของผู้ตรวจราชการกระทรวงแรงงาน ประจําปีงบประมาณ 2561 แก่หัวหน้าส่วนราชการสังกัดกระทรวงแรงงานส่วนภูมิภาค 26 จังหวัดภาคกลางและภาคตะวันออก ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยกล่าวว่า รัฐบาลต้องการลดความเหลื่อมล้ําในสังคม ซึ่งเป็นหน้าที่ของข้าราชการทุกคนและทุกกระทรวงที่จะต้องบูรณาการการทํางานร่วมกัน ในส่วนของกระทรวงแรงงานโครงการที่ได้รับมอบหมายจากรัฐบาลในการแก้ไขปัญหาคนจนระยะที่ 2 ได้แบ่งเป็น 3 โครงการ คือ 1) การส่งเสริมและฝึกอาชีพหลักสูตรฝึกอาชีพเร่งด่วนให้เป็นช่างเอนกประสงค์ หรือ ช่างชุมชน เป้าหมาย 80,000 คน ทุกชุมชนทั่วประเทศ 2) ฝึกอาชีพเสริม 3 หลักสูตร ระยะเวลาการฝึก 18 ชั่วโมง 30 ชั่วโมง และ 60 ชั่วโมง และ 3) บริการค้นหาตําแหน่งงานจับคู่คนกับงานผ่านตู้งาน (Job Box)
ปลัดกระทรวงแรงงาน กล่าวต่อว่า โครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ จะเป็นประโยชน์แก่ประชาชนผู้มีรายได้น้อยทั่วประเทศ ซึ่งจะสามารถสร้างงาน สร้างอาชีพ เพิ่มรายได้และมีความมั่นคงในชีวิต สนับสนุนโครงการลงทะเบียนเพื่อสวัสดิการแห่งรัฐและช่วยเหลือผู้มีรายได้น้อยและส่งเสริมระบบเศรษฐกิจฐานรากตามนโยบายประชารัฐในระดับชุมชน ผ่านกลไกการจัดฝึกอบรม ส่งเสริมทักษะอาชีพให้แก่ผู้มีรายได้น้อยที่ลงทะเบียนสวัสดิการแห่งรัฐ เพื่อให้มีความรู้ ทักษะฝีมือในการประกอบอาชีพมีรายได้เพิ่มขึ้น มีงานทํา มีความมั่นคงในชีวิต ได้รับความคุ้มครองทางสังคมอย่างทั่วถึง และนําสู่คุณภาพชีวิตที่ดีอย่างยั่งยืน
“พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ตั้งเป้าหมายไว้ว่า โครงการฝึกอาชีพเพื่อเพิ่มศักยภาพให้แก่ผู้มีรายได้น้อยที่ลงทะเบียนสวัสดิการแห่งรัฐในส่วนของกระทรวงแรงงาน จะทําให้คนไทยมีงานทําอย่างน้อย 65 % โดยความร่วมมือกับทุกภาคส่วนเพื่อให้ประชาชนมีอาชีพ มีรายได้ และมีคุณภาพชีวิตที่ดีขึ้น” ปลัดกระทรวงแรงงาน กล่าว
-------------------------
กองเผยแพร่และประชาสัมพันธ์/
ชนินทร เพ็ชรทับ ข่าว – ภาพ/
18 มกราคม 2561
รัฐบาลไทย-ข่าวทำเนียบรัฐบาล-บิ๊กป้อม ถก คกก. เปลี่ยนแปลงสภาพภูมิอากาศ หนุน ยกระดับการมีส่วนร่วมแก้ปัญหาโลกร้อนของไทยในเวทีโลก
วันศุกร์ที่ 8 พฤษภาคม 2563
บิ๊กป้อม ถก คกก. เปลี่ยนแปลงสภาพภูมิอากาศ หนุน ยกระดับการมีส่วนร่วมแก้ปัญหาโลกร้อนของไทยในเวทีโลก
พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ (กนภ.) ครั้งที่ 1/2563
บิ๊กป้อม ถก คกก. เปลี่ยนแปลงสภาพภูมิอากาศ หนุน ยกระดับการมีส่วนร่วมแก้ปัญหาโลกร้อนของไทยในเวทีโลก
วันที่ 7 พ.ค. 63 เวลา 14.00 น. พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ (กนภ.) ครั้งที่ 1/2563 โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม รองประธานคนที่ 1 นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม กรรมการและเลขานุการ และดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ทําหน้าที่ฝ่ายเลขานุการ เข้าประชุมฯผ่านระบบ Video Conference ร่วมกับกรรมการจากหน่วยงานที่เกี่ยวข้องและกรรมการผู้ทรงคุณวุฒิ ณ ห้องประชุม 301 ตึกบัญชาการ 1 ทําเนียบรัฐบาล
ที่ประชุมได้มีการพิจารณายกระดับการดําเนินงานแก้ปัญหาโลกร้อนของประเทศตามการมีส่วนร่วมที่ประเทศกําหนด (Nationally Determined Contribution: NDC) ภายใต้ความตกลงปารีส โดยที่ประชุมเห็นชอบต่อ (ร่าง) NDC ฉบับปรับปรุงของประเทศไทย ที่จะมุ่งเน้นการดําเนินงานทั้งด้านการลดก๊าซเรือนกระจก (Mitigation) การปรับตัวต่อผลกระทบจากการเปลี่ยนแปลงสภาพภูมิอากาศ (Adaptation) และประเด็นความต้องการได้รับการสนับสนุน (Support needs) ของประเทศไทย ได้แก่ ด้านการดําเนินการ (Policy Implementation) ด้านการพัฒนาและถ่ายทอดเทคโนโลยีที่เกี่ยวข้องทั้งการลดก๊าซเรือนกระจกและการปรับตัวฯ (Technology Development and Transfer) ด้านเครื่องมือและกลไกสนับสนุนการดําเนินการ (Mechanisms and Instruments) และด้านระบบการติดตามประเมินผลและข้อมูลด้านการเปลี่ยนแปลงสภาพภูมิอากาศ (Climate Information and M&E Systems) ทั้งนี้ พลเอก ประวิตร วงษ์สุวรรณ รองนายกรัฐมนตรี ได้สั่งการให้ สผ. นําเสนอ (ร่าง) NDC ฉบับปรับปรุงของประเทศไทย โดยรับข้อสังเกตของคณะกรรมการในเรื่องผลกระทบของการระบาดของโรคโควิด 19 ไปปรับปรุงและนําเสนอต่อคณะรัฐมนตรี เพื่อพิจารณาให้ความเห็นชอบก่อนส่งให้สํานักเลขาธิการอนุสัญญาสหประชาชาติว่าด้วยการเปลี่ยนแปลงสภาพภูมิอากาศต่อไป เพื่อแสดงให้เห็นว่าประเทศไทยให้ความสําคัญและมีส่วนร่วมในการแก้ไขปัญหาการเปลี่ยนแปลงสภาพภูมิอากาศกับประชาคมโลก
นอกจากนี้ ฝ่ายเลขานุการได้นําเสนอความก้าวหน้าการจัดทํา (ร่าง) พระราชบัญญัติว่าด้วยการเปลี่ยนแปลงสภาพภูมิอากาศ สรุปผลการประชุม COP25 และการเข้าร่วม NDC Partnership ของประเทศไทย ต่อที่ประชุมฯ เพื่อรับทราบอีกด้วย